**Cipriano Calderón Polo** (født 1. desember 1927 i Plasencia i Spania, død 4. februar 2009 i Roma) var en spansk katolsk kuriebiskop i den romerske kurie. Han var Vatikanets mangeårige spansktalende pressesekretær, en sentral ekspert på Latin-Amerika fra 1970- til 1990-tallet, og visepresident for Den pavelige kommisjon for Latin-Amerika fra 1988 til 2003.

Liv og virke
------------

Cipriano Calderón Polo inntrådte i en alder av 13 år, like etter Pave Pius XIs død, i gutteseminaret til hjembispedømmet Plasencia. Under sin presteutdanning studerte han først ved Universidad Pontificia Comillas i Santander og ble sendt til Roma i 1948 der han ble alumnus ved Det pavelige spanske kollegium St. Joseph, og han oppnådde en grad i filosofi og teologi ved Det pavelige gregorianske universitet. Han studerte også journalistikk ved *International School for Social Studies «Pro Deo»* i Roma. 

### Prest

Den 19. mars 1953 mottok han prestevielsens sakrament. Han fullførte doktorgradsstudiene i Roma ved Lateranuniversitetet.

Fra begynnelsen av 1950-tallet, ved siden av studiene, virket han som Vatikan-korrespondent for forskjellige, for det meste kirkerelaterte, spanske og latinamerikanske magasiner og byråer, inkludert den katolske avisen YA i Madrid, pressebyrået *Logos*, det spanske katolske pressebyrå Prensa Asociada og mange spanske provinsielle kirkeaviser. Han skrev også som Vatikan-korrespondent for sekulære aviser som La Vanguardia i Barcelona og La Gaceta del Norte i Bilbao. I Spania virket han etter fullført doktorgrad som foreleser ved det erkebiskoppelige seminar i Zaragoza og som spiritual ved presteseminaret i Segovia.

Så vendte han tilbake til Roma til Den pavelige spanske kollegium, og der ble han viserektor. 

I 1958 tilbrakte han et semester i utlandet som foreleser i katolsk sosiallære ved Universitetet i Santo Domingo i Den dominikanske republikk.

Ved begynnelsen av Det andre Vatikankonsil var han rektor ved Det spaske kolleg i Roma og fra 1962 til 1965 ble han utnevnt til leder av den spansktalende presseavdeling som ansatt i Statssekretariatet, slik at han under konsilet ble oppfattet som en offisielle spanske stemme i Vatikanet. Som offisiell observatør deltok han i alle konsilssesjonerr. Som konsiljournalist skrev Calderón Polo en biografi om den daværende erkebiskop av Milano, Giovanni Battista Montini, som var kjent som Paul VI før manuskriptet var trykket. At han nettopp var blitt valgt til pave, medførte at boken, som ble utgitt rett etter pavevalget, møtte stor interesse.

Calderón var en nær venn av Vatikanet-diplomaten Giovanni Benelli, som var postert til nuntiaturet i Madrid på den tid, og som, som en avlastning avkardinalstatssekretæren, fra 1967 formet Vatikanets Spania-politikk og initierte kirkens etterhvert markante distansering fra Franco-regimet.

Calderón Polo publiserte den første spanske utgave av L'Osservatore Romano i 1968 på vegne av paven og ledsaget Paul VI på hans reise til Colombia, historiens første interkontinentalereise pavereise. I Medellín åpnet paven den 24. august 1968 den andre generalforsamling for de latinamerikanske og karibiske bispekonferanser (CELAM II), der Calderón Polo deltok som pavelig pressetalsmann. Samme år ble Calderón redaktør for den spanskspråklige utgaven av *L'Osservatore Romano*, som utkom regelmessig fra 1969. Det ble allment akseptert, spesielt i Latin-Amerika, og spilte en viktig rolle i å spre bispemøtets resolusjoner der. Under Calderóns ledelse utviklet lokalene til den spanskspråklige redaksjon til Vatikanets husavis seg til et møtested for latinamerikanske biskoper og kirkelige representanter på besøk i Roma, og ble et viktig knutepunkt for den katolske kirke i denne regionen av verden. Calderón ble betrodd Vatikanets spanskspråklige pressearbeidet, og fulgte med pave Paul VI som Vatikanets presserepresentant på alle utenlandsreiser under hans pontifikat, og var fra 1967 til 1987 med på alle generalforsamlinger av den romerske biskopesynode som pressetalsmann og forfatter av de spanske pressemeldinger og kommunikéer. 

Calderón ble sendt til Latin-Amerika til bispekonferanser og kirkemøter og deltok også i den tredje CELAM-generalforsamlingen i Puebla i desember 1979, som ble åpnet av pave Johannes Paul II.

### Titulærbiskop

Den 3. desember 1988 gjorde pave Johannes Paul II ham til titulærbiskop av *Thagora* og utnevnte ham til visepresident for Den pavelige kommisjon for Latin-Amerika. I denne funksjon, som han innhadde til han gikk av i 2003, koordinerte han Vatikanets aktiviteter i Latin-Amerika sammen med den overordnede Bispekongregasjonen. Johannes Paul II bispeviet ham den 6. januar 1989 i Peterskirken; medkonsekratorer var kurieerkebiskopene Edward Idris Cassidy, substitutt i Vatikanets utenrikssekretariat, og Jose T. Sanchez, sekretær for Kongregasjonen for folkenes evangelisering. 

Calderón Polo fulgte paven på alle hans reiser til Latin-Amerika og fulgte ham til Den IV. Generalforsamling for Biskopekonferansene i Latin-Amerika og Karibia i Santo Domingo i 1992, som han spilte en nøkkelrolle i å forberede. 

Han deltok også i desember 1997s spesielle sesjon for synoden av biskoper for Amerika i Vatikanet, og var vertskap for den latinamerikanske kontinentalsynoden i 1999 i Casa Santa Marta i Roma, kombinert med et to ukers symposium til minne om det første møtet med latinamerikanske biskoper i 1899.

### Fratreden

Den 4. oktober 2003 innvilget pave Johannes Paul II biskop Calderón Polos aldersbetingede fratreden. Hans etterfølger som visepresident for Den pavelige kommisjon for Latin-Amerika ble den meksikanske erkebiskopen Luis Robles Díaz, som ble den første i embedet som selv kom fra Latin-Amerika. I de siste årene av sitt liv forble Calderón Polo aktiv som konsulent for Bispekongergasjonen, som han hadde vært medlem av siden 1989.

### Død, begravelse

Cipriano Calderón Polo døde i en alder av 81 omgitt av sine nærmeste slektninger etter å ha tilbrakt flere dager på sykehus i Roma. 

Requiemmessen fant sted den 6. februar 2009 i korkapellet i Peterskirken i Roma og ble ledet av kardinal Giovanni Battista Re. Han ble gravlagt i hjembyen Plasencia i sognekirken *El Salvador*.

Calderón Polo ble ansett som Paul VIs og Johannes Paul IIs viktigste Latin-Amerika-ekspert. Vatikanets Latin-Amerika-kommisjon, som ble omorganisert av Johannes Paul II i 1988 og som han ledet frem til han gikk av med pensjon, ble skreddersydd rundt hans person.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Carlo Maria Martini (1927-2012) \*1980
* Kardinal *Dionigi Tettamanzi* (1927-2009) \*1989

Referanser
----------

1. ↑  Cipriano Calderón: *Montini, Papa.* Editorial Sígueme, Salamanca 1963..
2. ↑  Bob Nardini: *Issues in Vendor/Library Relations – "I Am the Only Bay of Pigs Librarian"*, i: *Against the Grain*, Bd. 22, Heft 2, Article 39, S. 80f. (Intervju med Salvador Miranda, 2010).
3. ↑  Ernesto Cavassa SJ: *On the Trail of Aparecida: Jorge Bergoglio and the Latin American ecclesial tradition.* I: *America Magazine*, 30. oktober 2013, lest 10. juni 2019.
4. ↑  «Todesmeldung in *La Nación* (Costa Rica) 5. februar 2009». , lest 3. desember 2018.
5. ↑  *Homenaje en Plasencia a monseñor Cipriano Calderón Polo.* Meldung in der Zeitschrift *Ecclesia Digital* 27. juni 2013, lest 2. desember 2016.
6. ↑  Carmen Elena Villa: *Fallece el obispo Cipriano Calderón, fue el hombre del Papa para Latinoamérica.* Artikel zum Tod Calderóns vom 5. Februar 2009 auf der Nachrichtenplattform *Zenit*, lest 27. november 2016.
7. ↑  catholic-hierarchy.org calpol, lest 7. juni 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI **·** BNE
 |